Dansk Skak Unions 9. hovedkreds 
Holdturneringsleder Bjarne Nielsen 
Gl. Århusvej 367, 8800 Viborg
Tlf. 28 90 19 44
mail: bnielsenviborg@gmail.com 

Viborg, den 2. september 2025

Til klubformændene i 9. hovedkreds.

Hermed indbydes til holdturneringen 2026/27.

Runderne spilles således:
	Runde
	Søndagskampe (Mesterrækken) 
	A-, B- og C-rækken

	1.
	Søndag den 1. november 2026
	2. - 5. november 2026

	2.
	Søndag den 15. november 2026
	16. - 19. november 2026

	3.
	Søndag den 29. november 2026
	30. november - 3. december 2026

	4.
	Søndag den 13. december 2026
	14. - 17. december 2026

	5.
	Søndag den 17. januar 2027
	18. - 21. januar 2027

	6.
	Søndag den 31. januar 2027
	1. - 4. februar 2027

	7.
	Søndag den 14. marts 2027
	15. - 18. marts 2027




A-, B- og C-rækken spiller som sædvanligt på hjemmeholdets klubaften.

I Mesterrækken spilles med 8-mandshold, i A-rækken spilles med 6-mandshold og i B- og C-rækken med 4-mandshold. Der spilles efter hovedkredsens holdturneringsreglement, som vil fremgå af turneringsprogrammet. 

De tilmeldte 4-mandshold vil blive inddelt mellem B- og C-rækken efter ratinggennemsnittet på de tilmeldte faste holdopstillinger. Spillernes ratingtal pr. 20. september 2026 vil være gældende. Det skal således ikke af klubberne tilkendegives, om tilmeldte 4-mandshold skal placeres i B- eller C-rækken.

I foregående sæson rykkede Skive 1 ned i Mesterrækken, mens Kjellerup 1 rykkede op i 1. division. 

Berettiget til at spille i Mesterrækken er dermed:
1) Skive 1, 2) Skive 2, 3) Viborg 2, 4) THY, 5) Herning 2, 6) Skive 3(vinder af A-rækken 2025/26) 7 ) Holstebro 2 (nr. 2 i A-rækken 2025/26) samt 8) Aulum (nr. 3 i A-rækken 2025/26).

Bemærk at der i denne sæson ikke er direkte oprykning fra Mesterrækken. Vinderen af Mesterrækken skal i stedet spille en kvalifikationskamp mod vinderen af Mesterrækken i 7. hovedkreds om oprykning til 1. division.

Berettiget til at spille i A-rækken er:
1) Morsø, 2) Viborg 3 3) Ringkøbing (vinder af B-rækken 2025/26) samt alle øvrige tilmeldte 6-mands-hold. 

Særlige ønsker med hensyn til placering i Mesterrækken eller A-rækken vil så vidt muligt blive tilgodeset.

1-times-reglen ved for sent fremmøde beholdes og der kan fortsat efter ½ time indsættes en reserve. 

I forbindelse med udsendelse af turneringsprogrammerne vil klubberne blive afkrævet indskud, som udgør 250 kr. pr. hold i Mester- og A-rækken og 150 kr. pr. hold i B- og C-rækken, blandt andet til dækning af ratingafgiften.

Som sædvanlig skal hjemmeklubben indtaste enkeltresultaterne direkte på turneringshjemmesiden. Resultatkortene skal opbevares indtil 2. maj 2027.

På det vedhæftede tilmeldingsskema skal angives samtlige klubbens hold, ekskl. divisionshold, de særlige kluboplysninger og oplysning om, hvorvidt klubben kan arrangere afslutningsrunde. 

Som sædvanlig bedes anført særlige ønsker. 

Styrkelisten bedes indtastet direkte i holdturneringssystemet eller indsendt elektronisk. Af hensyn til trykning af turneringsprogrammet og placeringen af 4-mandsholdene i B- og C-rækken skal dette gøres samtidigt med tilmeldingen.

På styrkelisten skal anføres samtlige klubbens A-medlemmer med tydelig angivelse af styrkelistenummer, sammensætningen af de enkelte hold og af, hvem der kun er reserver. Holdledere skal angives. Det er ikke nødvendigt at anføre ratingtal. Spillere uden ratingtal skal dog af klubformanden tildeles et skønnet ratingtal mellem 1200 og 1700 deleligt med 100. 

Klubformanden kan delegere sine beføjelser til en eller flere andre i klubben, men det er klubformanden, der over for hovedkredsen er ansvarlig for korrekt udfyldte skemaer.

Alle spillede partier rates i henhold til DSU’s ratingreglement. Turneringen bliver både dansk og FIDE-ratet.

Udfyldte tilmeldingsskemaer og styrkelister skal være undertegnede i hænde senest søndag den 20. september 2026. Hvis holdturneringsprogrammet skal foreligge til tiden er det vigtigt, at alle klubber overholder den nævnte tidsfrist.

Med venlig hilsen
Bjarne Nielsen
Gl. Århusvej 367, 8800 Viborg
Tlf. 28 90 19 44 
Mail: bnielsenviborg@gmail.com
1

